3. ΝΟΜΟΘΕΤ.ΔΙΑΤΑΓΜΑ υπ’ αριθ. 91 της 28/31 Ιουλ. 1973 (ΦΕΚ Α΄ 169) Περί Σχολής Εθνικής Αμύνης. Γενικαί Διατάξεις Άρθρ.1.-1.Η υφισταμένη Σχολή Εθνικής Αμύνης αποτελεί Υπηρεσίαν του Υπουργείου Εθνικής Αμύνης και υπάγεται υπό το Αρχηγείον Ενόπλων Δυνάμεων. «2.Αποστολή της Σχολής είναι η επιμόρφωσις αξιωματικών των Ενόπλων Δυνάμεων, της Χωροφυλακής, του Λιμενικού Σώματος, της Αστυνομίας Πόλεων ως και Υπαλλήλων των υπουργείων και των καθ’ οιονδήποτε τρόπον σχετιζομένων με την πολιτικήν άμυναν της Χώρας, Οργανισμών και Επιχειρήσεων δημοσίου ή ιδιωτικού δικαίου, επί τω σκοπώ όπως ούτοι καταστούν ικανοί να χειρίζωνται θέματα Εθνικής Αμύνης εν τω πλαισίω των αρμοδιοτήτων των. Κατ’ εξαίρεσιν δύναται να φοιτά εις την Σχολήν ανά διετίαν εις Αξιωματικός του Πυροσβεστικού Σώματος πτυχιούχος Σχολής Ανωτάτου Εκπαιδευτικού Ιδρύματος». Η παρ. 2 αντικατεστάθη ως άνω δια της παρ. 1 άρθρ. 1 Νόμ. 483/76 (ΦΕΚ Α΄ 317), κατωτ. αριθ 6. 3.Δι’ αποφάσεως του Υπουργού Εθνικής Αμύνης, εκδιδομένης κατόπιν εισηγήσεως του Ανωτάτου Συμβουλίου Ενόπλων Δυνάμεων, δύναται να παρακολουθούν τας εν τη Σχολή σπουδάς και Αξιωματικοί Συμμάχων Κρατών. 4.Κατά μήνα Νοέμβριον ο Αρχηγός Ενόπλων Δυνάμεων δι’ αποφάσεώς του ορίζει τον αριθμόν των δια την επομένην εκπαιδευτικήν σειράν σπουδαστών εξ εκάστης των εν παρ. 2 κατηγοριών. «5.Όσοι πρόκειται να φοιτήσουν στη Σχολή πρέπει να έχουν κατά το χρόνο που θ’ αρχίσει η φοίτησή τους ηλικία μέχρι 52 χρονών, η οποία υπολογίζεται σύμφωνα με τις διατάξεις του Ν.Δ. 72/1970 «περί Στρατολογίας». Η παρακολούθηση των μαθημάτων μπορεί να γίνει ή με κανονική φοίτηση στη Σχολή, οπότε οι σπουδαστές κατά το διάστημα της φοίτησής τους ανήκουν στη δύναμή της, ή με αλληλογραφία, οπότε οι σπουδαστές αυτοί δεν ανήκουν στη δύναμη της Σχολής». Η παρ. 5, που είχε αντικατασταθεί από το άρθρ. 1 παρ. 5 Νόμ. 483/1976 (ΦΕΚ Α΄ 317) αντικαταστάθηκε και πάλι ως άνω από την ημέρα που ίσχυσε από την παρ. 1 άρθρ. 9 Νόμ. 1353/1983, ΦΕΚ Α΄ 59 (τόμ. 36Γ σελ. 1088,01).  «Κατά μήνα Οκτώβριο εκάστου έτους με απόφαση του Υπουργού Εθνικής Άμυνας, που θα εκδίδεται μετά από εισήγηση του Σ.Α.Γ.Ε. θα καθορίζεται ο τρόπος φοιτήσεως (κανονική φοίτηση ή και δι’ αλληλογραφίας) των σπουδαστών της επόμενης εκπαιδευτικής σειράς». Το μέσα σε « » εδάφιο προστέθηκε από το άρθρ. 2 Νόμ. 2109/1992 (ΦΕΚ Α΄ 205), κατωτ. σελ. 1456,23. Σύμφωνα με το άρθρ. 17 Νόμ. 1911/1990 (ΦΕΚ Α΄ 166), ανωτ. σελ. 1338,501, στην εκπαιδευτική σειρά 43 (1990-1991) της άνω Σχολής μπορούν να κληθούν και φοιτήσουν αξιωμ/κοί βαθμών αντισυνταγματάρχη, συνταγματάρχη, ταξιάρχου και αντιστοίχων που δεν έχουν υπερβεί το 55ο έτος της ηλικίας τους κατά το χρόνο ενάρξεως της φοιτήσεώς τους. (Αντί για τη σελ. 1455(ζ)  Σελ. 1455(η) Τεύχος 1391 Σελ. 57 Σχολή Εθνικής Άμυνας 36.Ρ.ι.1-3 Σύμφωνα με το άρθρ. 8 Νόμ. 2390/20-21 Μαρτ. 1996 (ΦΕΚ Α΄54), κατωτ. αριθ. 8, ορίστηκε ότι στην 48η  εκπαιδευτική σειρά (1995-1996) της Σχολής Εθνικής Άμυνας μπορούν να κληθούν να φοιτήσουν αξιωματικοί βαθμού Συνταγματάρχη, Ταξιάρχου και αντιστοίχων των άλλων κλάδων των Ε.Δ. 6.Αι δαπάναι λειτουργίας της Σχολής εγγράφονται εις τον προϋπολογισμόν του Υπουργείου Εθνικής Αμύνης και υπό ίδιον δια την Σχολήν Εθνικής Αμύνης Κωδικόν αριθμόν. 7.Η αποζημίωσις του διδακτικού προσωπικού και ο τρόπος καταβολής αυτής καθορίζεται δια κοινής αποφάσεως των Υπουργών Εθνικής Αμύνης και Οικονομικών, δημοσιευομένης δια της Εφημερίδος της Κυβερνήσεως μη εφαρμοζομένων εν προκειμένω των διατάξεων του άρθρ. 7 παρ. 2 του Ν.Δ. 4352/1964 «περί διατάξεων αφορωσών τους δημοσίους υπαλλήλους, ως και περί καταργήσεως Συμβουλίων, Επιτροπών των Δημοσίων Υπηρεσιών κλπ.». 8.Δια Οργανισμού εγκρινομένου δια Προεδρικού Δ/τος, εκδιδομένου εκάστοτε προτάσει του Υπουργού Εθνικής Αμύνης καθορίζονται: α.Τα της οργανώσεως, διοικήσεως και λειτουργίας της Σχολής Εθνικής Αμύνης, συνθέσεως, προελεύσεως και τρόπου τοποθετήσεως του διοικητικού και εκπαιδευτικού προσωπικού αυτής. «β.Τα προσόντα και η διαδικασία για την επιλογή των σπουδαστών που θα φοιτήσουν στη Σχολή και αυτών που θα παρακολουθήσουν με αλληλογραφία τα μαθήματα της Σχολής». Το εδάφ. β αντικαταστάθηκε ως άνω από την παρ. 2 άρθρ. 9 Νόμ. 1353/1983, ΦΕΚ Α΄ 59 (τόμ. 36Γ , σελ. 1088,01). γ.Τα της διδακτέας ύλης, προγραμμάτων εκπαιδεύσεως, διαρκείας εκπαιδεύσεως, περιοδικών και τελικών εξετάσεων και βαθμολογίας των υποψηφίων. δ.Τα της απονομής του πτυχίου, των διακριτικών σημάτων και χρησιμοποιήσεως των ευδοκίμως αποφοιτώντων. ε.Πάσα αναγκαία λεπτομέρεια δια την λειτουργίαν της Σχολής. 9.Αι διατάξεις του παρόντος έχουν εφαρμογήν και δια τους προ της ισχύος τούτου αποφοιτήσαντας της Σχολής Εθνικής Αμύνης, ης η λειτουργία και η φοίτησις δυνάμει των εκάστοτε διαταγών του Υπουργείου Εθνικής Αμύνης θεωρείται νόμιμος. Σελ. 1456(η) Τεύχος 1391 Σελ. 58 Καταργούμεναι διατάξεις Άρθρ.2.-Από της ισχύος του παρόντος καταργούνται: α.Ο Α.Ν. 499/1968 «περί Σχολής Εθνικής Αμύνης». β.Το Ν.Δ. 656/1970 «περί επεκτάσεως των διατάξεων του Α.Ν. 499/1968 «περί ιδρύσεως Σχολής Εθνικής Αμύνης». γ.Πάσα ετέρα γενική ή ειδική διάταξις αντικειμένη εις τας διατάξεις του παρόντος. Διατηρούμεναι Διατάξεις Άρθρ.3.-Αι διατάξεις του Β.Δ. 779/1969 «περί Οργανισμού της Σχολής Εθνικής Αμύνης», καθ’ ο μέρος δεν αντίκεινται προς τας διατάξεις του παρόντος, διατηρούνται εν ισχύϊ μέχρι της εκδόσεως του κατά το άρθρ. 1 παρ. 8 του παρόντος Οργανισμού. Έναρξις ισχύος Άρθρ.4.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 36.Ρ.ι.3 Σχολή Εθνικής Άμυνας 